
.	Sprendimo projekto tikslai ir uždaviniai, kiti sprendimui priimti reikalingi pagrindimai. 
Sprendimo projekto tikslas – parduoti savivaldybės būstą savivaldybės būsto nuomininkei. Vadovaujantis Lietuvos Respublikos paramos būstui įsigyti ar išsinuomoti įstatymu gali būti parduodami savivaldybės būstai ir pagalbinio ūkio paskirties pastatai bei jų dalys, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas, už rinkos kainą, apskaičiuotą pagal Lietuvos Respublikos turto ir verslo vertinimo pagrindų įstatymą.
Parduodamo objekto adresas, unikalus numeris ir kita informacija	Buto aukštas	Kaina Eur	Vertinimo data
Gyvenamas namas, Plento g. (duomenys neskelbtini), Liepių k., Bukonių sen., Jonavos r. sav., unikalus Nr. 4400-0141-(duomenys neskelbtini), 5 kamb., plotas 96,77 kv. m,  su priklausiniais: pastatu-ūkio pastatu, unikalus Nr. 4400-0145-(duomenys neskelbtini), ir kitu inžineriniu statiniu- kiemo statiniu, unikalus Nr. 4400-0145-(duomenys neskelbtini), nuomininkės deklaravimo data 2007-12-10.	1	57 700	2026-05-08

Turto vertinimą atliko įmonė UAB „Turto ir verslo tyrimo centras “, kuri išrinkta viešojo pirkimo būdu pagal įstatymą.
.	Teisinis reglamentavimas, kuriuo vadovaujantis parengtas sprendimo projektas. Keičiami/naikinami teisės aktai priimant sprendimą.
Vietos savivaldos įstatymo 15 straipsnio 2 dalies 19 punktas numato,  savivaldybės tarybos išimtinę kompetenciją įgyvendinti savivaldybei nuosavybės teise priklausančio turto savininko funkcijas įstatymų nustatyta tvarka, Paramos būstui įsigyti ar išsinuomoti įstatymo 4 straipsnio 4 dalis nurodo, kad įstatyme nustatytas funkcijas vykdo savivaldybės taryba,  25 straipsnio 2 dalies 5 punktas numato, kad už rinkos kainą, apskaičiuotą pagal Lietuvos Respublikos turto ir verslo vertinimo pagrindų įstatymą, gali būti parduodami savivaldybės būstai ir pagalbinio ūkio paskirties pastatai bei jų dalys, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo būsto nuomos sutarties sudarymo dienos, neatsižvelgiant į taikytas būsto nuomos sąlygas, 25 straipsnio 5 dalis nurodo, kad savivaldybės taryba tvirtina parduodamų savivaldybės būstų ir pagalbinio ūkio paskirties pastatų sąrašą, kuris skelbiamas savivaldybės interneto svetainėje, o 27 straipsnis nustato atsiskaitymo tvarką už parduodamus savivaldybės būstus bei pagalbinio ūkio paskirties pastatus ir nurodo, jog turi būti atsiskaityta ne vėliau kaip per 3 mėnesius nuo pirkimo – pardavimo sutarties pasirašymo, taip pat nurodo galimybę kredito davėjui įkeisti savivaldybės tarybos nustatyta tvarka perkamą savivaldybės būstą bei pagalbinio ūkio paskirties pastatus.
.    Laukiami sprendimo priėmimo rezultatai.
Priėmus sprendimą, sprendime nurodytas būstas bus parduotas būsto nuomininkei. Gautos lėšos bus naudojamos naujų socialinių būstų įsigijimui.
.    Lėšų poreikis ir šaltiniai reikalingi sprendimo priėmimui.
Sprendimo priėmimui nereikalingos papildomos lėšos.
.    Antikorupcinis vertinimas. 
Vadovaujantis Lietuvos Respublikos korupcijos prevencijos įstatymo nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalies 1 punkte.

